
Kretinga

1. Parengto sprendimo projekto tikslas ir uždaviniai. 
Parengto sprendimo tikslas – pripažinti netekusiu galios Nereikalingo arba netinkamo (negalimo) naudoti Kretingos rajono savivaldybės nematerialiojo ir ilgalaikio materialiojo turto nurašymo tvarkos aprašą, patvirtintą Kretingos rajono savivaldybės tarybos 2017 m. sausio 26 d. sprendimu Nr. T2-7 „Dėl Nereikalingo arba netinkamo (negalimo) naudoti Kretingos rajono savivaldybės nematerialiojo ir ilgalaikio materialiojo turto nurašymo tvarkos aprašo patvirtinimo“.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Vadovaujantis Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarkos aprašo patvirtinimo“, 13.2 papunkčiu, savivaldybių įstaigos ir savivaldybių įmonės sprendimus dėl pripažinto nereikalingu arba netinkamu (negalimu) naudoti savivaldybių turto nurašymo priimdavo savivaldybių tarybų nustatyta tvarka. Tokia Nereikalingo arba netinkamo (negalimo) naudoti Kretingos rajono savivaldybės nematerialiojo ir ilgalaikio materialiojo turto nurašymo tvarka nustatyta Kretingos rajono savivaldybės tarybos 2017 m. sausio 26 d. sprendimu Nr. T2-7 „Dėl Nereikalingo arba netinkamo (negalimo) naudoti Kretingos rajono savivaldybės nematerialiojo ir ilgalaikio materialiojo turto nurašymo tvarkos aprašo patvirtinimo“. 
Nuo 2026 m. birželio 24 d., įsigaliojus naujai Lietuvos Respublikos Vyriausybės nutarimo redakcijai, nebėra nuostatos, kad sprendimus dėl pripažinto nereikalingu arba netinkamu (negalimu) naudoti savivaldybių turto nurašymo priima savivaldybių įstaigos ir savivaldybių įmonės savivaldybių tarybų nustatyta tvarka. Atsižvelgiant į tai, siūlome pripažinti netekusiu galios Nereikalingo arba netinkamo (negalimo) naudoti Kretingos rajono savivaldybės nematerialiojo ir ilgalaikio materialiojo turto nurašymo tvarkos aprašą.
3. Kokių rezultatų laukiama.
Visi Kretingos rajono savivaldybės turto patikėtiniai vadovausis tik Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarkos aprašo patvirtinimo“.
4. Lėšų poreikis ir šaltiniai
Sprendimo įgyvendinimui savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Autorius ar autorių grupė.
Vietinio ūkio ir turto valdymo skyriaus vyr. specialistė S. Baublienė.
